
1. CHARAKTERISTIKA PREDMETU

Vyučovací predmet anglický jazyk patrí médiá všeobecno-vzdelávacie predmety a spoločne s vyučovacím predmetom slovenský jazyk a literatúra, resp. jazyk národnostnej menšiny a literatúra vytvára vzdelávaciu oblasť Jazyk a komunikácia.
Vzhľadom na široké využitie cudzích jazykov v súkromnej a profesijnej oblasti života, či už pri ďalšom štúdiu, cestovaní, spoznávaní kultúr aj práci, sa dôraz pri vyučovaní cudzích jazykov kladie na praktické využitie osvojených kompetencií, efektívnu komunikáciu a činnostne zameraný prístup. Komunikácia v cudzích jazykoch je podľa Európskeho referenčného rámca (ES, 2007, s. 5) založená na schopnosti porozumieť, vyjadrovať myšlienky, pocity, fakty a názory ústnou a písomnou formou v primeranej škále spoločenských a kultúrnych súvislostí podľa želaní a potrieb jednotlivca.
Výučba anglického jazyka smeruje k dosiahnutiu komunikačnej úrovne A1.1+ podľa Spoločného európskeho referenčného rámca pre jazyky (SERR) na konci primárneho vzdelávania. Kompletnú komunikačnú úroveň A1 žiaci dosiahnu na konci 5. ročníka ZŠ. Označenie úrovne A1 je používateľ základného jazyka.

V 1. a2. ročníku žiaci objavujú/oboznamujú sa s jazykom. Predmet prispieva k otváraniu nových horizontov pre rozmanitosť kultúr, má pozitívny vplyv na celkový rozvoj osobnosti dieťaťa, odbúrava už v mladosti etnocentrické myslenie, pomáha vytvárať tolerantnosť voči všetkému inokultúrnemu, uľahčuje chápanie a reflektovanie vlastného jazyka a vlastnej kultúry, prispieva k zvýšeniu mobility dieťaťa v osobnom živote, v ďalšom štúdiu a napokon
uplatnením sa na trhu práce, žiaci rozvíjajú svoje komunikačné schopnosti, budujú a rozširujú si slovnú zásobu. 

V 3. ročníku anglický jazyk poskytuje živý jazykový základ a predpoklad pre komunikáciu žiakov v rámci Európskej únie. Vstup našej krajiny do EÚ a jej štruktúr si žiada ovládanie cudzích jazykov, dobré vedomosti  a komunikačné zručnosti. Skorý začiatok vyučovania anglického jazyka má pozitívny vplyv na celkový rozvoj osobnosti dieťaťa. Otvára žiakom nový obzor pri spoznávaní iných kultúr a tým rozvíja aj tolerantnosť dieťaťa voči iným kultúram. Uľahčuje deťom prácu pri vyučovaní formou IKT metód.

Vo 4. ročníku použitá metodika podporuje komunikáciu, posilňuje zručností čítania a písania. Jej cieľom je vybudovať sebaistotu žiaka v plynulom vyjadrovaní sa prirodzenou angličtinou a v správnom vyjadrovaní sa v písomnom prejave. Napomáha pestovaniu individuálnych študijných návykov. Počas štvrtého ročníka si žiaci osvoja 200 - 250 nových slov a slovných spojení podľa tematických okruhov.

2. CIELE PREDMETU

Všeobecné ciele vyučovacieho predmetu anglický jazyk vychádzajú z modelu všeobecných kompetencií a komunikačných jazykových kompetencií, ako ich uvádza Spoločný európsky referenčný rámec pre jazyky (ŠPÚ, 2013). Pri formulácii cieľov vyučovacieho predmetu sa zdôrazňuje činnostne zameraný prístup - na splnenie komunikačných úloh  sa žiaci musia zapájať do komunikačných činností a ovládať komunikačné stratégie.

[bookmark: page2]Cieľom vyučovacieho predmetu anglický jazyk je umožniť žiakom:
efektívne používať všeobecné kompetencie, ktoré nie sú charakteristické pre jazyk, ale sú nevyhnutné pre rôzne činnosti, vrátane jazykových činností,
využívať komunikačné jazykové kompetencie, aby sa realizoval komunikačný zámer vymedzeným spôsobom, v receptívnych jazykových činnostiach a stratégiách (počúvanie s porozumením, čítanie s porozumením) spracovať hovorený alebo napísaný text ako poslucháč alebo čitateľ, v produktívnych a interaktívnych jazykových činnostiach a stratégiách (ústny prejav, písomný prejav) vytvoriť ústny alebo písomný text,  používať hovorené a písané texty v komunikačných situáciách na konkrétne funkčné ciele.

Ciele vyučovania anglického jazyka v 2. ročníku.
Skorý začiatok vyučovania cudzieho jazyka má vzbudiť záujem o jazyk a kultúru, má sprostredkovať základné vedomosti v anglickom jazyku, má umožniť dieťaťu dorozumievať sa v inom jazyku ako vo vlastnom, má byť prínosom k celkovému vývinu dieťaťa a rovnomerne podporovať jeho emocionálne, kreatívne, sociálne a kognitívne schopnosti, má umožniť dieťaťu lepšie poznávanie sveta a tým podporovať jeho sebavedomie.
V 3. ročníku je cieľom naučiť žiakov všetky formy dorozumievania sa v danom jazyku na pokročilej úrovni. V súčasnosti majú žiaci stále viac možností uplatňovať svoje jazykové zručnosti pri hovorení, počúvaní či už priamo cez živú osobu, alebo prostredníctvom rozhlasu a televízie. V čase rozvoja počítačovej techniky je písomná komunikácia medzi ľuďmi na celom svete veľmi rozšírená. Na základnej škole majú žiaci dostať pevné základy, obohatené o skúsenosti s praktickým používaním jazyka, na ktorých budú budovať svoje rečové zručnosti až do najvyššej možnej formy zvládnutia, a tak v osobnom, spoločenskom a profesijnom živote nájsť uspokojenie a uplatnenie.
V 4. ročníku je cieľom ponúknuť učiacim sa nielen súhrn jazykových kompetencií, ale aj kompetencie všeobecné tak, aby ich jazyková príprava efektívne zodpovedala požiadavkám moderného európskeho demokratického občana pripraveného na život v spojenej Európe. Podporovať komunikáciu, posilňovať zručnosti čítania a písania. Vybudovať sebaistotu žiaka v plynulom vyjadrovaní sa prirodzenou angličtinou a v správnom vyjadrovaní sa  v  písomnom  prejave.  Precvičovať základnú  slovnú  zásobu.  Osvojovať si  gramatické vedomosti.
3. TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD


2. ROČNÍK


I. JAZYKOVÉ PROSTRIEDKY

Téma: My family, Me and My Pet

- rodina - grandmother, grandfather	- I like (my mother)
(granny, grandpa), uncle, aunt, cousin,	- I don´t like (cats, long hair,...)
family	- his/her hair is... (časti tváre, tela)
- my, your (brother)	- predložky: to, behind, between, in, on,
- She has got/He has got...		under
- Has s/he got...? Yes, s/he has. No,	- very
s/he hasn´t.	- časti tela (rozšírenie)
- fat, thin, tall, nice, pretty, beatiful - go,	- farby
draw, dance, take, give (I draw my	- domáce zvieratká
mother. Take the pen...)	- miesta (Where is your mother?)

Téma: My Home

- dom, byt, miestnosti	- I live at/We live at... (číslo domu)
- nábytok - najpoužívanejšie výrazy	- I live in/We live in... (mesto, dom, byt)
chair, table, lamp, bath (tub), toilet,	- číslovky do 100
washbasin, washing machine, bed, 	- jednoduchý prítomný čas plno-významových
carpet, cupboard, television, cassette		slovies - všetky osoby okrem 3. osoby
recorder, video, armchair, sofa,		jednotného čísla
pictures bookshelf,...	- slovesá - činnosť v dome/byte: sleep,
- old, new, nice, clean, dirty,...		watch, cook, wash, play, read, listen,...
- How many (rooms) are there?	- (prítomný priebehový čas alebo jednoduchý
- There is/are + otázka a odpoveď		prítomný čas podľa kontextu)
- I like/don´t like

Téma: Food, Cooking, Setting the Table and Serving

- potraviny, ovocie, zelenina	- take, put, give me, set the table,...
- dni v týždni + on (On Monday we have	- (Take the plates away. Put the glass on
chicken...)		the table...)
- like, likes, do you...? does she...?	- It´s ready. Are you ready?
Yes,... No,...	- Can I help you? Yes, please. No, thank
- I like milk and I don´t like coffee.		you.
- S/he likes milk and s/he doesn´t like	- nádoby, príbory (plate, glass, spoon,...)
coffee. (3. osoba jednotného	- Can you pass me the sugar?
čísla - pasívne)	- How many/much... do you want?
- have - had		(pasívne)
- I want a/some...(pasívne)	- Help yourself.
- Here you are. Thank you.	- I like it. (It´s delicious.) (It´s horrible.)
- Would you like some/a...? (pasívne)	- It is (good, bad).

Téma: Animals

- zvieratá	- Have you got a...? Yes, I have./No,
- I live in Slovakia, the lion lives in Africa.		I haven´t.
- There is a/an...	- S/he´s got a... (otázka, zápor)
- There are...	- číslovky 1 - 100
- Is there/are there...?	- How many... have you got?
- Yes, there is/are. No,...	- What´s 19 + 27?
- predložky in, on, under, behind,	- What´s time? It´s 2 o´clock.
between (upevňovanie)	- farby zvierat (I can see a big yellow
- I like bears and I don´t like spiders.		lion.)
- Do you like...? Yes, I do./No, I don´t.	- Whose bear is it? It´s Peter´s bear.
- I´ve got a tortoise and haven´t got	- (privlastňovací pád)
a giraffe.

Téma: Birthday, Holidays, Easter, Christmas, Halloween

- narodeniny, sviatky, prázdniny, Veľká 	- How old are we?
noc, Vianoce (rozšírenie), Halloween	- How old are they? (upevňovanie)
- želania - Merry Christmas and a Happy	- farby: What colour is the cake (tree)?
New Year; Happy birthday, Have a nice	- dance and sing, hop, jump, say, wish,...
time,...	- Are you eight (seven)?
- How many (candles)?	- Yes, I am./No, I´m not.
- How old are you?	- I am...
- How old is she/he





II. VÝSLOVNOSŤ

Aj v druhom ročníku sa pokračuje s dôsledným nácvikom správnej výslovnosti. Jednotlivé hlásky sa nacvičujú v kontexte, napr. th [đ] - [θ] - this - thin; [I] sit - [i:] seat; [∂υ] - go, don´t; [ju:] - new; [∂:] dirty; a pod.

III. INTERKULTÚRNE UČENIE SA

· mená (typické anglické mená, anglické ekvivalenty niektorých slovenských mien, koncovky ženských priezvísk  Ms Miller - pani Millerová)
· určenie miesta (na strome - on the tree, na ihrisku - in the playground)
· škola (informatívne - zvláštnosti anglických škôl, napr. školská uniforma a pod.)
· dopravné prostriedky (boat, underground, double-decker)

IV. ČÍTANIE

V tomto ročníku je dôraz na správnu výslovnosť pri čítaní, t. j. na spojenie zvukovej a grafickej podoby jazyka. Žiaci sa naučia čítať jednoduché výrazy a vety najmä s podporou obrázkov a zvukového záznamu. Podľa možnosti treba používať autentické nahrávky.


V. PÍSANIE

Počas 2. ročníka učiteľ zaraďuje písanie slovnej zásoby (40 slov) a veľmi jednoduchých modelových viet.

   Žiak na konci druhého ročníka vie/ dokáže :

· Pozdraviť sa a povedať svoje meno
· Identifikovať farby
· Reaguje na pokyny učiteľa: Vstaň, Sadni si!, Ukáž..., Čo je to?, Akej je to farby?
· Spája súvisiace obrázky
· Reprodukuje počuté
· Zvládne úlohu v jednoduchom príbehu podľa obrázku a nahrávky
· Má písomne osvojenú slovnú zásobu v rozsahu 30 – 40 slov
· Číta jednoduchý text

3. ROČNÍK

I. SLOVNÁ ZÁSOBA

Počas tretieho ročníka si žiaci osvoja 150 - 200 nových slov a slovných spojení podľa tematických okruhov-

II. VÝSLOVNOSŤ

· opakovanie a systematizovanie výslovnosti stiahnutých tvarov slovies: he´s, we´re, cannot - can´t, a p.)
· [v] - [w] - učiteľ stále upozorňuje na rozdielnu výslovnosť týchto dvoch hlások, napr. v slovách veal [vi:l] - wheel [wi:l]; vain [veIn] - wane [weIn]; vow [vauu] - wow [waυ]; a pod.
· postupné systematickejšie precvičovanie ťažších kombinácií hlások a dvojhlások, ako napr. [I∂] - Here you are. [e∂] - there
· [Λ] - [a:] - mother, father

Stále treba mať na mysli, že hlásky sa nesmú precvičovať izolovane ale v kontexte.

III. GRAMATIKA

· spelling - žiaci sa naučia anglickú abecedu. Pri hláskovaní cvičia grafickú podobu slov.
· slovosled: podmet, prísudok; príslovkové určenie miesta, napr. at school, in the playground
· stavba vety pomocou there is/there are
· podstatné mená: žiak rozlišuje jednotné číslo a množné číslo; predložkové pády, napr. to father,  from school, with my friend
· zámená: osobné, privlastňovacie (opakovanie)
· opytovacie zámená: who, what, where, when, why, how
· číslovky: 1 - 20; 
· predložky miesta: in, on, under
· modálne slovesá: can
· slovesné časy: jednoduchý prítomný čas (všetky osoby), napr. he likes..., she wants...(aktívne); prítomný priebehový čas (upevňovanie)
· niektoré príslovky - učia sa v kontexte

IV. POČÚVANIE

· žiak s porozumením reaguje na pokyny učiteľa
· pri počúvaní neznámeho textu so známou tematikou žiak pochopí celkový obsah
· pri viacnásobnom počúvaní textu so známou tematikou žiak dokáže dešifrovať známe slová a slovné spojenia

V. HOVORENIE

· žiaci slovne reagujú na pokyny a otázky učiteľa a svojich spolužiakov
· odpovedajú stručne na otázky k textom so známou tematikou
·  dokážu tvoriť otázky v rámci osnov
· dokážu reprodukovať krátky text v rozsahu 3 - 5 viet

VI. ČITANIE

· žiak vie čítať s porozumením základné pokyny k úlohám v učebnici
· žiak vie čítať s porozumením krátky text so známou tematikou. Učiteľ zvolí rozsah podľa schopností žiakov

VII. PÍSANIE

· žiak má opakovane precvičovať písomnú podobu w, W, q, Q, Y
· žiak dokáže bezchybne prepísať krátky text
· žiak vie písomne pomenovať veci na obrázku
· žiak sa vie orientovať v učebnici a vyhľadať písomnú podobu slov

VIII. INTERKULTÚRNE UČENIE SA

· oslovenie you (ty, vy)
· informácie o anglofónnych krajinách
· ľudové zvyky (sviatky, jedlá, oblečenie a pod.)

Žiak na konci tretieho ročníka vie/dokáže:

· Pozdraviť sa a predstaviť sa
· Písať veľké a malé písmená anglickej abecedy, hláskovať jednoduché slová
· Identifikovať farby
· Počítať do dvadsať
· Písať dni v týždni, ovláda ich pravidlo písania s veľkým začiatočným písmenom
· Použiť neurčitý člen a/an
· Dokáže rozlíšiť jednotné a množné číslo  a použiť ho v ústnej a písomnej podobe
· Identifikovať predmety a určiť ich počet
· Prečítať a napísať vety podľa pokynov učiteľa
· Používať pomocné sloveso byť a mať v prvej a tretej osobe plurálu
· Opísať seba, svoju izbu, rodinu...
· Dokáže používať kladné a záporné vety
· Dokáže počúvať s porozumením a reprodukovať počuté
· Používať predložkovú väzbu
· Používať vetnú konštrukciu so slovesom“ can “ a plnovýznamové sloveso 
· Vytvoriť otázku a zápor so slovesom „ like“
· Dokáže odpovedať na priebehovú otázku „ingovým“ tvarom
· Čítať s porozumením dlhší text
· Počúvať text a vybrať z neho dôležité údaje
· Písomnou formou ovláda slovnú zásobu v rozsahu 150 – 200 slov

4. ROČNÍK


I. SLOVNÁ ZÁSOBA

Počas štvrtého ročníka si žiaci osvoja 200 - 250 nových slov a slovných spojení. Žiaci by mali vedieť tvoriť otázky a odpovedať na ne,  opísať seba, obrázok a situáciu. Vedia vyjadriť, čo majú radi a čo nemajú radi.

II. VÝSLOVNOSŤ

· opakovanie a systematizovanie výslovnosti koncových spoluhlások: g - k, d - t, b - p
· [ŋ] - reading, playing
· učiteľ by mal so žiakmi intenzívne precvičovať predovšetkým tie hlásky, ktoré neexistujú v slovenskom jazyku, napr. otvorené o, dvojhlásky a pod.
· zameranie sa na výslovnosť hlások, ktoré síce v slovenčine existujú, ale ich výslovnosť je rozdielna, napr. dark, l, [i], [i:]
· systematickejšie cvičenie intonácie
· 
III. GRAMATIKA

· podstatné mená: koncovky v množnom čísle -s, es; -(y)s; -(ie)s; nepravidelné množné číslo podľa kontextu: child - children, knife - knives; počítateľné a nepočítateľné podstatné mená (much - many)
· zámená: privlastňovacie zámená a ukazovacie zámená this/that (upevňovanie); opytovacie zámená: why, whose, which; neurčité zámená: some, any
· číslovky: základné číslovky 1 - 50
· slovesá:  be, have, get, do, go, say, know, make, come, think, write, read,...
· tvorenie otázky pomocou do/does, tvorenie otázky v prítomnom priebehovom čase
· príslovky sa učia v kontexte

IV. HOVORENIE

· žiak reaguje na pokyny a otázky alebo iné vyjadrenia učiteľa i spolužiakov slovne a snaží sa o vyjadrenie svojich myšlienok a názorov komplexnejšie, i keď s chybami
· žiak vie bez väčších problémov povedať dátum, ospravedlniť sa a oznámiť chýbajúcich žiakov
· žiak tvorí otázky i záporné vety v rámci osnov 
· pomocou osnovy vie žiak prerozprávať krátky text v rozsahu 5 - 10 viet

V. POČÚVANIE

· žiak bez problémov reaguje na učiteľove pokyny
· pri viacnásobnom počúvaní neznámeho textu žiak dokáže dešifrovať slová a slovné spojenia

VI. ČITANIE

· žiak vie nájsť informácie v texte
· žiak vie čítať s porozumením krátky text so známou tematikou s väčším počtom neznámych slov

VII. PÍSANIE

· žiak vie napísať jednoduchý list (o niečom, čo ho zaujíma)
· miniprojekt (podľa individuálneho záujmu žiakov - možnosť voľby: animals, sports, a pod.) - cca 10 viet


VIII. INTERKULTÚRNE UČENIE SA

· oslovenie v liste: Dear...; ukončenie listu: Love,...
· aktívne ovládanie písania neformálneho listu/pohľadnice
· hlavné mesta: Londýn, Washington, Bratislava
· peniaze: libra, dolár, koruna.

Žiak na konci štvrtého ročníka vie/dokáže:

· Pozdraviť a povedať svoje meno, vek
· Povedať abecedu a dni v týždni
· Reagovať na pokyny učiteľa
· Spájať súvisiace obrázky a pracovať s obrázkovým materiálom
· Naučiť sa správne používať väzbu there is/ there are
· Naučiť sa matematické výrazy
· Čítať s porozumením
· Opísať seba, rodinu, svoju izbu, oblečenie...
· Rozprávať podľa obrázkov a pochopiť dej príbehu
· Reprodukovať počutý a písaný text
· Rozprávať o svojom voľnom čase a o režime dňa
· Tvoriť otázky a odpovede
· Rozprávať o zdravom stravovaní, využívať potravinový reťazec
· Rozprávať o sviatkoch – Ester, Hallowen , Christmas
· Písať pravopisné cvičenia formou diktátu
· Samostatne písať slovnú zásobu v rozsahu 200 – 250
· Používať slovnú zásobu ku každej lekcii
· Konverzovať v skupinách a tvoriť krátke príbehy


4. PRIEREZOVÉ TÉMY

Environmentálna výchova (ENV), Multikultúrna výchova (MUV), Osobnostný a sociálny rozvoj (OSR), Výchova k manželstvu a rodičovstvu (VMR), Mediálna výchova (MEV), Ochrana života a zdravia (OŽZ), Finančná gramotnosť (FIG), Čitateľská gramotnosť(ČIG), Informačná a digitálna gramotnosť (IDG).


5. METÓDY A FORMY PRÁCE – STRATÉGIE VYUČOVANIA
 Pedagogické stratégie vyučovania v našej škole určujú metódy a formy práce učiteľov, ktorých premyslený výber, logické usporiadanie a kombinovanie je prostriedkom motivácie žiakov na vyučovaní a učení sa. Sú prostriedkom na dosiahnutie cieľov, ktoré sme si vytýčili a pomáhajú rozvíjať kľúčové kompetencie žiakov. Podporujeme výučbu pomocou didaktickej techniky, semináre, diskusie, samostatné a tímové projekty, prezentácie výstupov. Dôraz kladieme na zodpovednosť a samostatnosť za učenie. Vo vyučovacom procese využívame IKT. U žiakov rozvíjame tvorivé myslenie, samostatnosť, aktivitu a sebahodnotenie. 
Vo vyučovacom procese uplatňujeme nasledovné metódy práce:  
 Inovatívne metódy práce 
 • Participatívne metódy 
Participovať znamená zúčastniť sa na niečom, mať na niečom osobný podiel. Participatívne metódy využívajú prirodzené potreby každého človeka komunikovať s inými ľuďmi, a tak sa učiť. Patria sem dialóg a diskusia, situačné či prípadové štúdie, inscenačné metódy, brainstormingové metódy. Dialóg a diskusia prebiehajú vo väčšej alebo menšej skupine. Učiteľ sa tejto aktivity zúčastňuje ako diskutujúci alebo facilitátor (pomocník). Niektoré čiastkové problémy si môže skupina vyriešiť aj bez učiteľa, ktorý je pozorovateľom. Diskusie môžu viesť k zvýšeniu individuálneho porozumenia, prípadne k dosiahnutiu skupinového konsenzu, alebo je ich hlavnou témou riešenie konkrétnych problémov. 
• Pozorovanie - žiak vníma veci všetkými zmyslami. 
 • Situačná metóda – metóda učenia sa zažitými situáciami a skúsenosťami. 
• Tvorba posterov – žiak si v praxi overuje získané zručnosti a vedomosti, rozvíjame spoluprácu a kooperáciu, žiak sa učí  byť zodpovedný  za svoje učenie. 
• Prezentácia výsledkov svojej práce – pomáha v rozvoji zodpovednosti žiaka, žiak vie porovnať (zhodnotiť) stav svojich  získaných zručností a vedomostí so sebou samým (v čom sa zlepšil). Učí sa vystupovať  na verejnosti. Zdokonaľuje si komunikáciu. 
• Metóda rozvoja spolupráce – metóda do života. Rozvíjame ňou vzájomnú komunikáciu medzi žiakmi, pričom sa predpokladá dodržiavanie istých dohodnutých pravidiel, žiak sa učí rozdeliť si úlohy, niesť zodpovednosť za vyriešené úlohy v skupine a pod. 
• Metóda riešenia problémov –  prostredníctvom nej  si žiak rozvíja logické, kritické a tvorivé myslenie. 
• Metódy práce s informáciami – žiak nedostane hotovú informáciu od učiteľa, ale použitím tejto metódy  získa schopnosť a zručnosť zhromažďovať, triediť, analyzovať, zovšeobecňovať a vyhodnocovať získané informácie napr. z odborných kníh, z publikácií, z internetu, ale aj z iných učebných zdrojov. 
• Metódy rozvoja schopnosti žiakov plánovať a realizovať si učebnú činnosť – metóda aktívneho učenia sa žiakov, je zameraná na demokratický prístup učiteľa, ktorý by mal byť uplatnený v tvorivo-humanistickej koncepcii výchovy a vzdelávania – všetkým žiakom rovnakú šancu, aby mohli byť úspešní.
• Metóda rozvoja metakognície žiaka – poznávanie vlastného poznávania– žiak sa pomocou uplatnenia tejto metódy učí poznávať sám seba – svoje poznanie, pozná svoje silné a slabé stránky. 
• Metóda rozvoja prezentačných schopností – žiak sa naučí prezentovať výsledky svojho učenia. 
• Inscenačné metódy – pomocou nej si žiaci overia stav schopností, zručností a spôsobilostí v zinscenovaných úlohách, situáciách  (predpokladá sa tu úzke prepojenie s metódou riešenia problémov). 
• Modelovanie – veľmi vhodná metóda najmä pre žiakov 1. stupňa a slabších žiakov, ktorí získajú zručnosti a vedomosti v praktickej činnosti (neznamená to však, že ju neuplatňujeme u všetkých žiakov - touto metódou sa žiaci učia náročnejšie učivo, rozvíjajú si logické myslenie.  
• Metóda rozvoja komunikačných zručností – patria sem všetky metódy, ktorými rozvíjame komunikáciu žiakov: riadený rozhovor, diskusia, polemika, reflexia, produkcia textu, reprodukcia textu,... 
• Metóda rozvoja sebarealizácie žiaka – uplatňovaním tejto metódy ponúkame žiakom sebarealizovať sa v tom, v čom sú dobrí - úspešní; učiteľ rozvíja u žiakov  procesy personalizácie ( ja  - ako sa mne pracovalo, čo som získal, čo ešte neviem, ako som pomohol v skupine, sebahodnotenie). 
• Metódy aktívneho učenia sa – sem patria metódy, ktoré by mali byť prítomné na vyučovaní: - žiak dostane možnosť voľby (vyberá si z daných úloh, vyberá si spoluučiaceho a pod.), - žiak dostane možnosť zažiť úspech (je hodnotený podľa individuálnej normy), - žiak bude ocenený a jeho práca dostane uznanie (žiak dostáva spätnú väzbu), - žiak dostane možnosť dávať a získavať pomoc, - žiak má možnosť vyjadrovať nespokojnosť (žiak má možnosť argumentovať, hodnotiť, kritizovať, vyjadrovať aj negatívne emócie). 
• Metóda práce s IKT – uplatňovaním tejto metódy žiaci získajú zručnosť pri práci s informačno-komunikačnými technológiami.

 Inovatívne formy práce 
Vo vyučovacom procese uplatňujeme nasledovné formy  práce: 
• Skupinové vyučovanie – žiaci pracujú v skupinách (osvedčili sa nám skupiny po 3 žiakoch) a skupiny pracujú na daných úlohách. Vypracované úlohy žiaci prezentujú.
• Blokové vyučovanie – efektívna forma práve pre žiakov, lebo znižuje ich záťaž. Vyučovacie predmety sa spájajú do blokov, napr. v SJ sa učia žiaci v časti gramatika o nárečiach.  Je preto vhodné spojiť toto učivo s literárnou výchovou, kde si priamo v knihách overia žiaci výskyt nárečí a ich estetickú funkciu v texte, na hudobnej výchove sa naučia pieseň v nárečí, na výtvarnej výchove si napr. môžu nakresliť kroj typický pre danú oblasť, na občianskej výchove môžu žiaci diskutovať na tému tradície a zvyky v oblastiach Slovenska.  
• ITV – integrované tematické vyučovanie – pre žiakov veľmi zaujímavá forma, pre pedagóga veľmi náročná. Podstata tejto formy spočíva v tom, že učiteľ si zvolí tému, napr. Ovocie a zelenia. Na túto tému si pripraví úlohy pre žiakov na matematiku, slovenský jazyk, anglický jazyk, prírodovedu, vlastivedu, výtvarnú výchovu, hudobnú výchovu, etickú výchovu, čítanie. Na konci dňa si prácu zhodnotia. 
• Projektové vyučovanie – učitelia využívajú podstatu tejto organizačnej formy, ktorou je riešenie určitej úlohy komplexného charakteru – projektu, ktorý buď vychádza z praktických potrieb, alebo je s praxou úzko spätý. Projekt musí byť pre žiakov zaujímavý a natoľko významný, aby sa s jeho riešením mohli identifikovať, aby ich práca bavila a bola pre nich zmysluplná. 
• Problémové vyučovanie – učitelia využívajú problémové vyučovanie hlavne pri podpore a rozvoji matematicko-prírodovedných kompetencií žiakov. Využívajú predovšetkým metódy problémového výkladu, heuristickú a výskumnú. Učiteľ systematicky zapája žiakov do procesov hľadania a nachádzania riešenia problémov, vďaka čomu sa žiaci učia nové poznatky nadobúdať samostatne, používať už osvojené vedomosti a získavajú skúsenosti z tvorivej činnosti. 
• Kooperatívne vyučovanie – je skupinovým vyučovaním, v ktorom sú zdôrazňované sociálne aspekty. Nejde iba o skvalitnenie tradičných postupov a foriem školskej práce, ktoré súvisia s cieľmi týkajúcimi sa oblastí vedomostí a zručností. Do popredia sa dostávajú sociálno–komunikačné kompetencie, celoživotné pravidlá (aktívne počúvanie, dôvera, pravdivosť, úcta, maximálne osobné nasadenie – výkon), súťaživosť je nahradzovaná spoluprácou. 
• Besedy – sú organizačné jednotky, ktoré sa realizujeme priamym rozhovorom pedagóga so žiakmi, alebo formou besedy žiakov s pozvaným hosťom o aktuálnych problémoch. Besedu a organizovaný rozhovor učiteľ primerane vopred pripraví. 
• Súťaže 
• Kvízy Súťaže a kvízy prispievajú k uspokojeniu základnej potreby človeka, akou je potreba    uplatniť sa. Väčšinou sa jedná o jednorazové akcie, ale môžu byť i dlhodobé. Usporadúvame športové, vedomostné i spoločenské súťaže a kvízy.  
V  2. ročníku sa snažíme, aby žiaci nadobudli na hodinách anglického jazyka pozitívne emocionálne zážitky prostredníctvom využívania rôznych vizuálnych podnetov (fungovanie s maňuškou, škraboškou), prostredníctvom hier, piesní, rýmovačiek, príbehov, realizácie dramatizácií, využitia IKT. Dôležitá je tu aktívna účasť žiaka a pozitívne hodnotenie zo strany učiteľa.  

6. HODNOTENIE PREDMETU

Na konci každého klasifikačného obdobia sú žiaci na vysvedčení hodnotení klasifikačným stupňom podľa platnej klasifikačnej stupnice – výborný, chválitebný, dobrý, dostatočný, nedostatočný (Metodický pokyn č. 22/2011 č. 2011-3121/12824-4-921 na hodnotenie žiakov základnej školy a Príloha č. 2 k metodickému pokynu č. 22/2011 – Zásady hodnotenia žiaka so zdravotným znevýhodnením začleneného v základnej škole). 

Žiaci budú v predmete  hodnotení vymenovanými formami za stanovených podmienok:
1) Verbálnou formou – kontrola úrovne osvojenia poznatkov žiakom ústnym prezentovaním jeho vedomostí na základe dobrovoľnej odpovede žiaka alebo určenia konkrétneho žiaka učiteľom. Pri verbálnej kontrole zisťovať a hodnotiť najmä osvojenie základných poznatkov stanovených výkonovou časťou vzdelávacieho štandardu.     
  
2) Písomnou formou – kontrola a hodnotenie osvojenia základných poznatkov prostredníctvom: 
a) Písomná previerka – kontrola pripravenosti a osvojenia poznatkov a slovnej zásoby žiakom alebo skupiny žiakov písomnou formou z posledných tém vysvetleného učiva.. Optimálne hodnotenie je na základe percentuálnej úspešnosti podľa kritérií:
	Známka
	Úspešnosť

	 
	OD
	DO

	1
	100,0 %
	90,0 %

	2
	89,0 %
	75,0 %

	3
	74,0 %
	50,0 %

	4
	49,0 %
	30,0 %

	5
	29,0 %
	0,0 %











b) Test – na konci tematického celku alebo skupiny podobných učebných tém.

Hodnotenie žiaka a následné klasifikovanie uskutočňujeme komplexne, na princípe individuálneho prístupu k osobnosti a hľadáme u žiaka pozitíva. Pri klasifikácii sledujeme a zisťujeme prírastok vedomostí (pokrok, rast žiaka).  Klasifikáciu obohacujeme aj o slovné hodnotenie, nasledovne: 
 1. Very good! / Veľmi dobré.  
 2. Good! / Dobré. 
 3. Good but you could do better! Dobré, ale môţe to byť lepšie.
 4. Try harder you can do it! Usiluj sa viac.  

Taktiež  rozvíjame u žiakov sebahodnotenie a hodnotenie navzájom.  Pri hodnotení a klasifikácii žiaka posudzujeme získané kompetencie v súlade so školským vzdelávacím programom.  
V prvých rokoch vyučovania anglického jazyka sa má sledovať a zisťovať  hlavne prírastok vedomostí dieťaťa ako ho hodnotiť. Je potrebné uspokojovať prirodzenú potrebu dieťaťa informovať sa o vlastnom pokroku správnymi formami bez toho, aby sme sa dotkli jeho osobnosti.

   Pri hodnotení cudzieho jazyka významnú úlohu zohráva jeho motivačný charakter. Zameriavame sa na kreativitu, sociálne správanie, rečové zručnosti a vyjadrovacie schopnosti.


Rámcové hodnotenie:

	
	3. ročník
	4. ročník

	Čítanie a počúvanie s porozumením
Čítanie nahlas, konverzácia
	30% z celkovej známky
	20% z celkovej známky

	Testy
	30% z celkovej známky
	40% z celkovej známky

	Portfólio, slovník, domáca príprava
	30% z celkovej známky
	20% z celkovej známky

	Projekty
	10% z celkovej známky
	20% z celkovej známky


Formy hodnotenia:
1. Ústny prejav
    -  opakovanie počutého slova
    -  riekanky, básne, piesne (aktivita)
    -  zapájanie sa do konverzácie
    -  spolupráca v skupine
    -  reagovanie na pokyny učiteľa
2. Písomný forma prejavu
    - slovná zásoba
    -  pracovné listy
    -  výtvarný diktát
    -  projekty (po predchádzajúcej príprave)
Podklady na hodnotenie výchovno- vzdelávacích výsledkov:
- počúvanie s porozumením 1 – krát za hodnotiace obdobie,
- ústny prejav, dialóg 1 – krát za hodnotiace obdobie,
- čítanie s porozumením 1 – krát za hodnotiace obdobie,
- kontrolné práce, testy – po prebratí jednotlivých lekcií,
- vstupná písomná práca – september,
- polročná písomná práca – január, 
- výstupná písomná práca – jún, 
Hodnotíme a klasifikujeme:  - komunikačné zručnosti v jazyku (v potrebnej miere)  - jazykové schopnosti  - manuálne zručnosti a ich využitie  - umelecké a psychomotorické schopnosti  - analýzy problémov a schopnosti ich riešenia
 Hodnotenie žiakov sa uskutoční klasifikáciou v rozsahu päťstupňovej klasifikačnej stupnice. 
  

7. UČEBNÉ ZDROJE

English adventure A, B, 1, Discovery Island 2,  CD anglické piesne, CD anglické rozprávky,  obrázkový slovník, edukačné CD- Lolek a Bolek, flash karty, anglické pexeso, interaktívna tabuľa – spracované hodiny, Internet .   
- odborná literatúra : metodické príručky vyučovania cudzích jazykov na 1.stupni ZŠ  
- rôzne internetové zdroje
- pracovné materiály a on-line programy na výučbu  
- náučné slovníky: obrázkové slovníky anglického jazyka 
- materiálno-technické a didaktické prostriedky :  
- magnetofón
- CD prehrávač
- nástenné mapy 
- on-line kurzy, testy, web stránky
image1.jpeg




image2.jpeg




